Pipolphen
Hajnóczy Péter, iratgyűjtő kéziratokkal és gépiratokkal, HP00150
Péter Hajnóczy, documents, HP00150
Sértetlen és szétszabdalt számozott gépiratlapok autográf jegyzetekkel, valamint kéziratlapok egy iratgyűjtőben. Az iratgyűjtő fedlapján a cím: Pipolphen. A felirat feltehetően nem autográf. A szöveg rezüméjét adó első oldalon azonban a gépiratos bekezdés felett autográf bejegyzés nyomtatott nagybetűkkel: Hibernal, Pipolphen, Jégkrém. A kéziratos javítások és jegyzetek kék, piros és fekete tollal, valamint piros, fekete és sötétkék filctollal készültek. A dokumentumok az Egyesült Gyógyszer és Tápszergyár dolgozóival készült interjúk leiratait tartalmazzák, valamint kéziratos töredékeket a gyár mindennapjaival foglalkozó írói szociográfiából. A grafitceruzás oldalszámok a Szegedi Hajnóczy Péter Hagyatékgondozó Műhelytől származnak.
És további 66 darab gépiratlap-kivágat.